F'Grupp Ċ, l-Awstrija m'humiex il-favoriti li javvanzaw, hekk kif sal-lum għadhom qatt ma rebħu partita fil-fażi finali tal-Euro L-Awstrija tal-kowċ Franco Foda, żgur li mhumiex wieħed mill-pajjiżi l-aktar eċitanti tal-Euro 2020, iżda lanqas għandek tarmihom. Huma mhux biss temmew it-tieni fil-grupp ta' kwalifikazzjoni, b'sitt punti taħt ir-rebbieħa Polonja, iżda sussegwentament, f'Novembru li għadda kisbu promozzjoni għal-League A tal-UEFA Nations League. David Alaba għadu kemm issieħeb lil Real Madrid fuq free transfer wara li spiċċalu l-kuntratt tiegħu ma' Bayern Munich. Dan it-trasferiment hu meqjus bħala l-aktar wieħed ta' valur mill- free transfers kollha li qatt saru fil-futbol. Saħansitra jjissupera l-akkwist li kienu għamlu Bayern Munich fl-2014, meta kienu ffirmaw fuq free transfer lil Robert Lewandowski mingħand Borrusia Dortmund. Is-selezzjoni tal-Awstrija għall-Euro 2020 hi komposta mill-midfielder offensiv ta' RB Leipzig, Marcel Sabitzer (lemin) u d-difensur ta' 28 sena, David Alaba (xellug). Marcel Sabitzer għadu kemm kellu staġun ieħor tajjeb fil-Bundesliga Ġermaniża ma' RB Leipzig fejn skorja tmien gowls fil-Kampjonat. Storikament huma qatt ma kellhom xi riżultati memorabbli f'dan il-livell ta' futbol, speċjalment meta lagħbu fiż-żewġ edizzjonijiet preċedenti tal-Kampjonati Ewropej, tant li sal-lum qatt ma rebħu partita bħala tim finalist. L-iskwadra hi komposta mill-midfielder offensiv ta' RB Leipzig, Marcel Sabitzer u d-difensur ta' 28 sena, David Alaba. Il-filosofija li qed jilgħab biha l-kowċ, Franco Foda, tikkonċentra l-aktar fuq l-importanza li jinżamm il-pussess u meta jkunu mingħajr ballun jattakkaw lill-avversarju b'intensità kbira. Il-kowċ Ġermaniż, Franco Foda kien maħtur kowċ tal-Awstrija, f'Ottubru tal-2017 L-Awstrijaċi jilagħbu b'sistema tattika ta' 4-2-3-1 u l-aktar bidla evidenti li kowċ Foda wettaq f'dan it-terminu tiegħu fit-tmexxija, kienet l-għażla ta' Alaba bħala winger fuq ix-xellug, minflok f'nofs il-grawnd, kif kien jilgħab taħt il-kowċ nazzjonali preċedenti, Marcel Koller. Il-filosofija li qed jilgħab biha Foda, tikkonċentra l-aktar fuq l-importanza li jinżamm il-pussess u meta jkunu mingħajr ballun jattakkaw lill-avversarju b'intensità kbira. It-tlieta tan-nofs, ċioè Christop Baumgartlinger, Stefan Ilsanker u Sabitzer, ilkoll flimkien jagħtu garanzija ta' bilanċ u tenaċità fil-logħba tal-Awstrija. Il-midfielder difensiv Stefan Ilsanker, hu wieħed mill-aktar plejers ta' esperjenza fit-tim tal-Awstrija. Hu għandu 32 sena u jilgħab Eintracht Frankfurt fil-Bundesliga Ġermaniża. Il-midfielder Valentino Lazaro li hu propjetá ta' Inter fl-Italja iżda fl-aħħar żewġ staġuni kien misluf lil Newcastle United u Borussia Mönchengladbach rispettivament Aleksandar Dragovic kapaċi jilgħab kemm bħala difensur ċentrali kif ukoll fir-rwol ta' holding midfielder. Wara tliet staġuni ma' Bayern Leverkusen, wara l-Euro 2020, Dragovic se jkun qed jissieħeb fuq free transfer lil Red Star Belgrade fis-Super Liga tas-Serbja. L-attakkant eks Stoke City u West Ham United rispettivament, Marko Arnautovic għandu 32 sena u jilgħab fis-Super League Ċiniż ma' Shanghai Port. F'Marzu li għadda, Foda biddel mhux ftit fl-għażliet ta' plejers tiegħu u f'din l-edizzjoni mistenni jagħti aktar fiduċja lit-talent interessanti li għandu l-futbol Awstrijak, li iżda jaf m'għandux biżżejjed esperjenza. Fl-istess waqt, l-Awstrija, li preżentament jinsabu fit-23 post fir-rankings tal-FIFA, għandhom plejers oħra validi u ta' kwalità bħali fil-każ ta' Valentino Lazaro, Aleksandar Dragovic u Marko Arnautovic. Partitarji tal-Awstrija waqt l-aħħar Euro 2016 li kienet saret fi Franza Il-verità hi li fi Grupp Ċ, bl-Olanda favoriti li jirbħu l-grupp, il-pronostiku ta' ħafna hi li t-tielet u l-aħħar partita tal-grupp, dik ta' kontra l-Ukrajna, taf tiddeċiedi liema tim minn dawn iż-żewġ pajjiżi se jkun qed javvanza għal mal-aħħar 16 tal-Euro 2020. It-tbissima ta' żewġ tfajliet Awstrijaċi li tagħti tama lit-tim nazzjonali ta' pajjiżhom, li tal-anqas f'din l-edizzjoni tal-Euro, l-Awstrija jiksbu l-ewwel rebħa fil-fażi finali ta' din il-kompetizzjoni .